Komission asetus (EY) N:o 2223/2000, annettu 6 päivänä lokakuuta 2000, sokerin seuraavaan markkinointivuoteen siirtämisen soveltamista koskevista yksityiskohtaisista säännöistä annetun asetuksen (ETY) N:o 65/82 muuttamisesta



Virallinen lehti nro L 253 , 07/10/2000 s. 0015 - 0015



Komission asetus (EY) N:o 2223/2000, annettu 6 päivänä lokakuuta 2000, sokerin seuraavaan markkinointivuoteen siirtämisen soveltamista koskevista yksityiskohtaisista säännöistä annetun asetuksen (ETY) N:o 65/82 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 13 päivänä syyskuuta 1999 annetun neuvoston asetuksen (EY) N:o 2038/1999(1), sellaisena kuin se on muutettuna komission asetuksella (EY) N:o 1527/2000(2), ja erityisesti sen 32 artiklan 4 kohdan, sekä katsoo seuraavaa: (1) Asetuksen (EY) N:o 2038/1999 32 artiklan 1 kohdan toisessa alakohdassa otettiin käyttöön sokerintuottajayritysten mahdollisuus siirtää seuraavaksi markkinointivuodeksi, kyseisen vuoden tuotantomäärän lukuun, joko kokonaan tai osa saman asetuksen 26 artiklan 5 kohdan mukaisesti A- ja B-sokerin tuotannosta C-sokerin tuotannoksi muuttuneesta tuotannosta. (2) Komission asetuksessa (ETY) N:o 65/82(3), sellaisena kuin se on viimeksi muutettuna asetuksella (EY) N:o 260/96(4), säädetyt soveltamista koskevat yksityiskohtaiset säännöt on laadittu asetuksen (EY) N:o 2038/1999 32 artiklan 1 kohdan ensimmäisessä alakohdassa tarkoitettua siirtoa varten. Ne kattavat edellytykset, joita sovelletaan C-sokerin uuteen siirtämismahdollisuuteen, mutta tietyt täsmennykset ovat kuitenkin tarpeen sen huomioimiseksi, että kyseeseen siirtoon ei sovelleta asetuksen (EY) N:o 2038/1999 32 artiklan 4 kohdassa tarkoitettua määrällistä rajoitusta. Tämän vuoksi on syytä mukauttaa vastaavasti asetusta (ETY) N:o 65/82. (3) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 65/82 seuraavasti: 1) Korvataan 2 artiklan 1 kohdan toinen alakohta seuraavasti:"Asetuksen (EY) N:o 2038/1999 32 artiklan 1 kohdan ensimmäisessä alakohdassa tarkoitetun siirron yhteydessä tämä siirtopäätös voi koskea enintään määrää, joka vastaa 20 prosenttia yrityksen sinä markkinointivuonna soveltamasta A-kiintiöstä, jona kyseinen sokeri on tuotettu." 2) Korvataan 4 artiklan 1 kohdan b alakohta seuraavasti: "b) siirrettävän B-sokerin tai C-sokerin määrä valkoisena sokerina ilmaistuna ja tapauksen mukaan seuraavasti eriteltynä: - asetuksen (EY) N:o 2038/1999 32 artiklan 1 kohdan ensimmäisen alakohdan mukainen siirto, - asetuksen (EY) N:o 2038/1999 32 artiklan 1 kohdan toisen alakohdan mukainen siirto;" 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 2000. Komission puolesta Franz Fischler Komission jäsen (1) EYVL L 252, 25.9.1999, s. 1. (2) EYVL L 175, 14.7.2000, s. 59. (3) EYVL L 9, 14.1.1982, s. 14. (4) EYVL L 34, 13.2.1996, s. 16.